Festival Sparxa

**Festival Sparxa** je šestnaesta epizoda osme sezone Winx Cluba.

## Sažetak

Faragonda i Griffin najavljuju početak Festivala Sparxa u Alfei. Dok pripremaju novi koncert za festival, zvjezdana škrinja upozorava Winxice da je primarna zvijezda u blizini. Silaze u zdenac Alfee, gdje pronalaze zvjezdan zaslon — portal za Glavni mini-svijet, gdje prolaze kroz nekoliko razina potrage za prvom primarnom zvijezdom, a Trixice ih tamo također slijede. Na kraju Winxice uspijevaju uhvatiti prvu primarnu zvijezdu, te se vraćaju u Alfeu kako bi održale koncert, dok se Trixice vraćaju Valtoru, koji je srdit na njih.

## Radnja

Epizoda počinje s Bloom koja je jako zabrinuta za Skyja, jer joj mladić ne odgovara na njezine poruke na mobitelu i ne zna apsolutno ništa o tome gdje se nalazi on. Zbog svojega lošeg raspoloženja, cura ruinira malu predstavu koja je bila pripremljena u sobi ostalih Winxica.

U međuvremenu, festival Sparxa održat će se u Alfei, kojem će prisustvovati sve učenice, uključujući ravnateljicu Griffin i vještice iz Mračnog Tornja. Trixice se uspjevaju infiltrirati u zabavu, prerušene zahvaljujući čaroliji koju je stvorila Darcy kako bi izgledale kao druge nove učenice. Prije nego interveniraju u planove Winxica, tri su vještice potpuno odlučne ruinirati čarobnu ekshibiciju učenica od Alfee.

Ravnateljica Faragonda i ravnateljica Griffin objašnjavaju svojim učenicama da svaki element u svemiru ima svoj vlastiti suprotni element, na primjer svjetlo i sjena ili vile i vještice. No sve te stvari ujedinjuje jedna stvar: Sparx, čarobna energija koja je stvorila cijeli svemir. Za ovu prigodu učenice će se okupiti u skupinama i izložiti ispred svih izložbenih stvari, kao dio zabave.

Winxice odlučuju organizirati koncert kada im se pred očima pojavljuje Zvjezdana Škrinja. Prva se Zvijezda nalazi upravo u Alfei, u skrivenoj prostoriji, skrivenoj u dubinama jednog zdenca. U onom zdencu Winxice pronalaze portal, koji je nemoguće za svladati bez čarobnih moći. Slijedeći Bloominu ideju, Winxice će tada uporabiti svjetleću i moćnu magiju, transformirajući se u Cosmix vile.

Na skrivenoj misiji, u potrazi za Izgubljenim medaljonom s Eraklyona, Diaspro pokušava učiniti sve što može kako bi privukla pozornost Skyja, čak i čineći mladića da ne odgovara na Bloomine poruke. Na taj način ona stvara napetost između njih dvoje. Nakon što se popnu na planinu, Sky i Diaspro dolaze u zgradu koja izgleda kao stara građevina. Oni ulaze istražiti.

Slušajući razgovor Winxica, Trixice slijede tih šest vila niz zdenac i iza portala, gdje vraćaju svoje prave oblike. Tecna i Flora otkrivaju šest tajanstvenih brava i šest ključeva skrivenih među biljkama; samo suradnjom, slijedeći Stellinu ideju o ubacivanju svakog ključa u bravu koja ima ispravnu boju, Winxice uspijevaju tako pristupiti sljedećoj prostoriji. No Trixice, koje se sučeljavaju s različitim testovima, ne žele raditi kao tim, komplicirajući stvari.

Layla uspijeva pronaći Primarnu zvijezdu, no sfera koja ju sadržava počinje se umnožavati u sve više i više kopija, počinjući ispunjavati prostoriju. Nakon što zvijezdu pronađu, cure ju stavljaju u škrinju. U međuvremenu Trixice bivaju zarobljene među mnoštvom kopija koje sada preplavljuju cijelu prostoriju.

Winxice se vraćaju u Alfeu i održavaju koncert koji su organizirale. U međuvremenu na Eraklyonu, unutar zgrade koju su pronašli, Sky pita Diaspro što joj njezina karta govori. No onda se otkriva da je cijela misija bila samo laž, jer je karta samo crtež Skyja i Diaspro u srcu.

## Važni događaji

* Winxice dobivaju prvu primarnu zvijezdu.
* Otkriva se da je Skyjeva misija s Diaspro lažna. Misiju je izmislila cura kako bi mogla provoditi više vremena s princem.

## Likovi

* Bloom
* Stella
* Flora
* Musa
* Layla
* Tecna
* Brandon
* Sky
* Brandon
* Riven
* Timmy
* Helio
* Nex
* Icy
* Darcy
* Stormy
* Diaspro
* Griffin
* Faragonda
* Evie
* Carol
* Lori

## Zanimljivosti

* Središnji su antagonisti ove epizode Trixice: Valtor je tajanstveno odsutan tijekom epizode.
* U ovoj se epizodi ravnateljica Griffin prvi put pojavljuje od kraja sezone 6.

## Pogreške

* Dok se penje po planinama, kroz kosu se vidi komad Skyjeva čela.
* Tijekom koncerta Winxica, Diana se može vidjeti u Alfei unatoč tome što je iz Gardenie.
* Kad Layla uzme u ruke navodnu zvjezdanu kuglu, ima boju Bloomina tona kože.
* Icyne potpetice iste su boje kao i ostale njezine čizme kad Trixice prvi put uđu u sobu s primarnim zvijezdama.
* Bloomin konjski rep nestaje u jednoj sceni.
* Kad vile u Alfei dokazuju svoje moći, ima dvije Diane, dvije Lexi i krivo obojana Eviena dvojnica.
* U jednoj sceni, vila s valovitom kosom u sredini duplicirana je u donjem lijevom kutu. Na vrhu je Tecna obojena u plavušu. Ima i dvije Amy: jedna netočno obojana u sredini na vrhu, a jedna ispravno obojana odmah ispod.

### Hrvatska sinkronizacija

* Tokom emitiranja epizode na Mini TV-u, prije uvodne špice pojavila se pogrješka u kojoj se prvo prikazalo da nema signala, zatim nekoliko sekundi produkcijske kartice s informacijama o epizodi, te odbrojavanje od 10 sekundi uz Rainbow logo prije nego što je uvodna špica počela. Uz to, uvodna špica ove epizode nije imala titlove na hrvatskom.

Nema signalaProdukcijska karticaOdbrojavanje